ประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการจัดทำรายงานการบัญชีและการเงินสำหรับผู้รับใบอนุญาตการประกอบกิจการพลังงานพ.ศ. ๒๕๖๓ โดยที่เป็นการสมควรปรับปรุงประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการจัดทำรายงานการบัญชีและการเงินสำหรับการไฟฟ้าพ.ศ. ๒๕๖๐อาศัยอำนาจตามความในมาตรา๒๔ มาตรา ๒๕ มาตรา ๖๓ และมาตรา ๑๒๒ (๒) แห่งพระราชบัญญัติการประกอบกิจการพลังงาน พ.ศ.๒๕๕๐ ประกอบกับมติคณะกรรมการกำกับกิจการพลังงาน ในการประชุมครั้งที่ ๔๑/๒๕๖๓ (ครั้งที่๖๘๔) เมื่อวันที่ ๘ กรกฎาคม ๒๕๖๓ คณะกรรมการกำกับกิจการพลังงานออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการจัดทำรายงานการบัญชีและการเงินสำหรับผู้รับใบอนุญาตการประกอบกิจการพลังงานพ.ศ. ๒๕๖๓ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการจัดทำรายงานการบัญชีและการเงินสำหรับการไฟฟ้าพ.ศ. ๒๕๖๐ข้อ๔ ในประกาศนี้ผู้มีหน้าที่หมายความว่า ผู้รับใบอนุญาตการประกอบกิจการพลังงานที่อยู่ภายใต้การกำกับอัตราค่าบริการของคณะกรรมการกำกับกิจการพลังงานตามพระราชบัญญัติการประกอบกิจการพลังงาน พ.ศ. ๒๕๕๐ ที่คณะกรรมการกำกับกิจการพลังงานประกาศกำหนดให้ต้องปฏิบัติตามประกาศนี้กิจการพลังงานหมายความว่า กิจการไฟฟ้า กิจการก๊าซธรรมชาติ หรือกิจการระบบโครงข่ายพลังงานกิจการอื่นหมายความว่า การดำเนินกิจการอื่นนอกเหนือไปจากการประกอบกิจการพลังงานรายงานการบัญชีและการเงินเพื่อการกำกับดูแลหมายความว่า รายงานการบัญชีและการเงินเพื่อการกำกับดูแลอัตราค่าบริการพลังงานและรวมถึงหลักเกณฑ์การเปิดเผยข้อมูลตามที่คณะกรรมการกำกับกิจการพลังงานประกาศกำหนดกกพ.หมายความว่า คณะกรรมการกำกับกิจการพลังงานสำนักงานกกพ. หมายความว่า สำนักงานคณะกรรมการกำกับกิจการพลังงานข้อ๕ ให้ประธานกรรมการกำกับกิจการพลังงานเป็นผู้รักษาการตามประกาศนี้และให้กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามประกาศนี้ข้อ ๖ ให้ผู้มีหน้าที่จัดทำรายงานการบัญชีและการเงินเพื่อการกำกับดูแลตั้งแต่ปีบัญชี๒๕๖๒ เป็นต้นไปข้อ ๗ เพื่อประโยชน์ในการกำกับดูแลค่าบริการพลังงานที่สะท้อนต้นทุนมีมาตรฐานรวมทั้งให้มีความโปร่งใสในข้อมูลสารสนเทศที่ใช้ในการกำกับดูแล และการประกอบกิจการพลังงานให้เหมาะสมเป็นธรรมสอดคล้องกับลักษณะ สภาพการแข่งขันและตลาด ให้ กกพ. มีอำนาจออกประกาศกำหนดให้ผู้รับใบอนุญาตรายใดรายหนึ่งหรือกิจการส่วนใดที่อยู่ภายใต้การกำกับเป็นผู้มีหน้าที่กกพ.อาจกำหนดหลักเกณฑ์ วิธีการและเงื่อนไขเพิ่มเติมเท่าที่เหมาะสมและจำเป็นหมวด ๑การจัดทำรายงานการบัญชีและการเงินเพื่อการกำกับดูแล ข้อ๘ ให้ผู้มีหน้าที่จัดทำรายงานการบัญชีและการเงินเพื่อการกำกับดูแลตามหลักเกณฑ์ดังต่อไปนี้(๑)ให้นำงบการเงินหรืองบการเงินเฉพาะกิจการประจำรอบปีบัญชีมาใช้เป็นข้อมูลในการจัดทำรายงานการบัญชีและการเงินเพื่อการกำกับดูแลโดยแยกเป็นกิจการพลังงาน และกิจการอื่นในกรณีงบการเงินหรืองบการเงินเฉพาะกิจการมีรายการเกี่ยวกับสัญญาเช่าการเงิน(FinancialLease) ที่เกิดจากสัญญาซื้อขายและบริการพลังงานตามมาตรฐานการรายงานทางการเงินที่ประกาศโดยสภาวิชาชีพบัญชีให้ผู้มีหน้าที่แสดงรายการดังกล่าวแยกออกจากกิจการพลังงานและกิจการอื่นอย่างชัดเจน(๒)รายงานการบัญชีและการเงินเพื่อการกำกับดูแลสำหรับกิจการพลังงาน ให้แยกตามประเภทใบอนุญาตการประกอบกิจการพลังงานตามประกาศคณะกรรมการกำกับกิจการพลังงานว่าด้วยการกำหนดประเภทและอายุใบอนุญาตการประกอบกิจการพลังงานเพื่อประโยชน์ในการกำกับดูแลกิจการของผู้รับใบอนุญาตกกพ. อาจกำหนดหรืออนุญาตให้ผู้ประกอบกิจการพลังงานรายหนึ่งหรือหลายรายที่ได้รับใบอนุญาตหลายฉบับอันมีลักษณะคล้ายคลึงกันหรือทดแทนกันได้หรือประกอบกิจการต่อเนื่องกันจนไม่สามารถจะแยกรายการบัญชีและการเงินเพื่อการกำกับดูแลได้อย่างเหมาะสม สามารถรวมรายการบัญชีและการเงินเพื่อการกำกับดูแลเป็นฉบับเดียวหรือหลายฉบับได้(๓)ให้จัดสรรรายการบัญชี รายได้ ต้นทุน ค่าใช้จ่าย สินทรัพย์ หนี้สิน และส่วนของเจ้าของในกิจการพลังงาน กิจการอื่น และส่วนงานภายในของกิจการพลังงาน ดังนี้(ก)รายการบัญชีใดที่มีความสัมพันธ์โดยตรงกับกิจการพลังงาน กิจการอื่น และส่วนงานภายในของกิจการพลังงาน ให้บันทึกเข้ากิจการหรือส่วนงานนั้นโดยตรงไม่ต้องทำการปันส่วนใด ๆ(ข)รายการบัญชีใดที่ไม่มีความสัมพันธ์โดยตรงกับกิจการพลังงาน กิจการอื่น และส่วนงานภายในของกิจการพลังงาน ให้ทำการปันส่วนรายการนั้นด้วยเกณฑ์ในการปันส่วนที่เหมาะสมโดยอยู่บนพื้นฐานตามหลักเหตุแห่งที่มา ทั้งนี้ ให้แสดงรายละเอียดการปันส่วนสำหรับแต่ละรายการโดยให้แสดงจำนวนเงิน วิธีการปันส่วนและเหตุผลในการเลือกใช้วิธีการดังกล่าวด้วยในกรณีที่มีการเปลี่ยนแปลงวิธีการปันส่วนรายได้ต้นทุน ค่าใช้จ่าย สินทรัพย์ หนี้สิน และส่วนของเจ้าของ เมื่อเทียบกับรอบปีบัญชีก่อนหน้าให้ผู้มีหน้าที่แจ้งต่อสำนักงาน กกพ. เพื่อเสนอขอความเห็นชอบจากกกพ. ภายในเดือนตุลาคมของปีก่อนที่จะมีการเปลี่ยนแปลง และเมื่อได้รับความเห็นชอบจาก กกพ. แล้วให้รายงานการเปลี่ยนแปลงดังกล่าวไว้ในรายงานการบัญชีและการเงินเพื่อการกำกับดูแลด้วย(๔) ให้แสดงค่าบริการระหว่างกิจการพลังงาน กิจการอื่น และส่วนงานภายในกิจการพลังงานตามอัตราการคืนทุนที่เหมาะสม(CostBased) ที่ กกพ. กำหนด(๕) ให้แยกค่าใช้จ่ายในการใช้ทรัพย์สิน บุคลากร หรือผลิตภัณฑ์พลอยได้(By - Product) ของกิจการพลังงานเพื่อประโยชน์ในการดำเนินกิจการอื่นตามต้นทุนที่เกิดขึ้นจริง ในกรณีที่ไม่สามารถแยกต้นทุนที่เกิดขึ้นจริงได้ให้ทำการปันส่วนรายการนั้นด้วยเกณฑ์ในการปันส่วนที่เหมาะสม โดยอยู่บนพื้นฐานตามหลักเหตุแห่งที่มาโดยความเห็นชอบของกกพ.ข้อ๙ รายงานการบัญชีและการเงินเพื่อการกำกับดูแลต้องประกอบไปด้วยรายละเอียดอย่างน้อย ดังต่อไปนี้(๑) งบกำไรขาดทุนเบ็ดเสร็จ ให้แยกตามประเภทใบอนุญาตประกอบกิจการพลังงาน(๒)งบแสดงฐานะการเงิน ให้แยกตามประเภทใบอนุญาตประกอบกิจการพลังงาน(๓)งบกระแสเงินสด ให้แยกตามประเภทใบอนุญาตประกอบกิจการพลังงาน(๔)หมายเหตุประกอบรายงานการบัญชีและการเงินเพื่อการกำกับดูแลให้เลขาธิการสำนักงาน กกพ. ออกประกาศกำหนดแบบรายงานการบัญชีและการเงินเพื่อการกำกับดูแลข้อ ๑๐ ภายใต้บังคับข้อ๘ และข้อ ๙ ให้เลขาธิการสำนักงาน กกพ. ประกาศใช้คู่มือการจัดทำรายงานการบัญชีและการเงินเพื่อการกำกับดูแลและให้ปรับปรุงทบทวนให้เหมาะสมกับสภาพการประกอบกิจการพลังงานทั้งนี้เมื่อประกาศใช้บังคับและลงในระบบสารสนเทศของสำนักงาน กกพ. แล้วเสร็จ ให้รายงาน กกพ.ทราบหมวด ๒การนำส่งรายงานการบัญชีและการเงินเพื่อการกำกับดูแล ข้อ๑๑ ให้ผู้มีหน้าที่นำส่งรายงานการบัญชีและการเงินเพื่อการกำกับดูแลประจำรอบปีบัญชีต่อสำนักงานกกพ. ในรูปแบบเอกสารสิ่งพิมพ์และข้อมูลอิเล็กทรอนิกส์ ภายใน ๙๐ วันนับตั้งแต่วันสิ้นสุดปีบัญชีและเมื่องบการเงินหรืองบการเงินเฉพาะกิจการประจำรอบปีบัญชีได้ผ่านการตรวจสอบจากผู้สอบบัญชีรับอนุญาตให้นำส่งรายงานการบัญชีและการเงินเพื่อการกำกับดูแลฉบับปรับปรุงต่อไปในกรณีที่ผู้มีหน้าที่ไม่นำส่งรายงานการบัญชีและการเงินเพื่อการกำกับดูแลตามวรรคหนึ่ง ให้สำนักงาน กกพ. ใช้ข้อมูลที่แสดงข้อเท็จจริงที่ใกล้เคียงวันที่ตัดสินใจมากที่สุด(BestAvailable Information) เพื่อวิเคราะห์และเปรียบเทียบกับการประกอบกิจการประเภทเดียวกัน(Benchmarking) เสนอ กกพ. เพื่อประโยชน์ในการกำกับดูแลอัตราค่าบริการพลังงานข้อ ๑๒ ภายใต้บังคับมาตรา๑๒๒ (๒) แห่งพระราชบัญญัติการประกอบกิจการพลังงาน พ.ศ. ๒๕๕๐ ให้เลขาธิการสำนักงานกกพ. เรียกผู้มีหน้าที่มาให้ถ้อยคำ หรือให้ส่งเอกสารหลักฐาน หรือให้ข้อมูลเพิ่มเติมเพื่อประกอบการพิจารณาหมวด ๓การตรวจสอบและติดตามผล ข้อ ๑๓ ให้สำนักงานกกพ. มีหน้าที่ตรวจสอบและติดตามผลการจัดทำรายงานการบัญชีและการเงินเพื่อการกำกับดูแลตามวิธีการที่กำหนดไว้ในคู่มือการจัดทำรายงานการบัญชีและการเงินเพื่อการกำกับดูแลในกรณีที่สำนักงาน กกพ. ตรวจสอบและเห็นว่ารายงานการบัญชีและการเงินเพื่อการกำกับดูแลของผู้มีหน้าที่ไม่เป็นไปตามหลักเกณฑ์ในประกาศนี้หรือไม่เป็นไปตามหลักเกณฑ์ วิธีการ และเงื่อนไข ที่ กกพ. ประกาศกำหนด ให้สำนักงาน กกพ.แจ้งให้ผู้มีหน้าที่ดำเนินการแก้ไขปรับปรุงให้ถูกต้องและนำส่งภายใน ๙๐ วันนับตั้งแต่วันที่สำนักงานกกพ. แจ้งให้แก้ไขปรับปรุงในกรณีที่ผู้มีหน้าที่ไม่นำส่งรายงานการบัญชีและการเงินเพื่อการกำกับดูแลฉบับแก้ไขปรับปรุงตามวรรคสองให้สำนักงาน กกพ. ใช้ข้อมูลที่แสดงข้อเท็จจริงที่ใกล้เคียงวันที่ตัดสินใจมากที่สุด(BestAvailable Information) เพื่อวิเคราะห์และเปรียบเทียบกับการประกอบกิจการประเภทเดียวกัน (Benchmarking) เสนอ กกพ. เพื่อประโยชน์ในการกำกับดูแลอัตราค่าบริการพลังงานข้อ๑๔ สำนักงาน กกพ. อาจเสนอ กกพ. จัดให้มีผู้เชี่ยวชาญจากภายนอกที่มีความรู้ความสามารถด้านการบัญชีและการเงินด้านเศรษฐศาสตร์ หรือด้านพลังงาน มาร่วมตรวจสอบและติดตามผลรายงานการบัญชีและการเงินเพื่อการกำกับดูแลของผู้มีหน้าที่ก็ได้ผู้เชี่ยวชาญตามวรรคหนึ่งต้องไม่มีส่วนได้เสียหรือผลประโยชน์ทับซ้อนกับผู้มีหน้าที่และต้องทำสัญญากับสำนักงาน กกพ. ว่าด้วยการรักษาความลับและไม่เปิดเผยข้อมูล(Non - disclosure agreement)หมวด ๔การเผยแพร่ข้อมูล ข้อ๑๕ ให้สำนักงาน กกพ. เก็บรักษาข้อมูลรายงานการบัญชีและการเงินเพื่อการกำกับดูแลและเอกสารหลักฐานอื่นใดที่ผู้มีหน้าที่ได้นำส่งไว้และใช้ข้อมูลเพื่อประโยชน์ในการปฏิบัติหน้าที่ตามอำนาจหน้าที่ของ กกพ. และสำนักงานกกพ. ทั้งนี้ การเปิดเผยข้อมูลให้แก่บุคคลอื่นภายนอกสำนักงานกกพ. จะกระทำมิได้ เว้นแต่ในกรณี ดังต่อไปนี้(๑) ได้รับความยินยอมจากผู้มีหน้าที่(๒) เป็นการดำเนินการตามที่กฎหมายกำหนดหรือโดยคำสั่งศาล หรือเจ้าหน้าที่ของรัฐ หรือหน่วยงานของรัฐ หรือบุคคลที่มีอำนาจตามกฎหมายที่ขอให้เปิดเผยข้อมูลดังกล่าว(๓) เป็นการดำเนินการตามมติหรือคำสั่งของกกพ.(๔) เป็นการเปิดเผยตามกฎหมายว่าด้วยการคุ้มครองข้อมูลส่วนบุคคลหมวด ๕บทเฉพาะกาล ข้อ๑๖ ให้การไฟฟ้าฝ่ายผลิตแห่งประเทศไทยการไฟฟ้านครหลวง และการไฟฟ้าส่วนภูมิภาค ซึ่งเป็นผู้มีหน้าที่ตามประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการจัดทำรายงานการบัญชีและการเงินสำหรับการไฟฟ้าพ.ศ. ๒๕๖๐ เป็นผู้มีหน้าที่ตามข้อ ๗การใดที่ผู้มีหน้าที่ได้ดำเนินการตามประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการจัดทำรายงานการบัญชีและการเงินสำหรับการไฟฟ้าพ.ศ. ๒๕๖๐ ก่อนวันที่ประกาศนี้ใช้บังคับและยังไม่แล้วเสร็จให้ดำเนินการตามประกาศคณะกรรมการกำกับกิจการพลังงาน เรื่อง หลักเกณฑ์ วิธีการและเงื่อนไขการจัดทำรายงานการบัญชีและการเงินสำหรับการไฟฟ้า พ.ศ. ๒๕๖๐ ต่อไป และให้ถือว่าเป็นการดำเนินการโดยชอบตามประกาศนี้ข้อ ๑๗ ให้ใช้แบบรายงานการบัญชีและการเงินและคู่มือการจัดทำรายงานการบัญชีและการเงินตามประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการจัดทำรายงานการบัญชีและการเงินสำหรับการไฟฟ้าพ.ศ. ๒๕๖๐ เป็นแบบรายงานการบัญชีและการเงินเพื่อการกำกับดูแลและคู่มือการจัดทำรายงานการบัญชีและการเงินเพื่อการกำกับดูแลตามประกาศนี้ซึ่ง กกพ. หรือเลขาธิการสำนักงาน กกพ. จะออกประกาศ ตามข้อ ๙ หรือตามข้อ ๑๐ ภายใน ๔๕วัน นับจากวันที่ประกาศนี้ใช้บังคับประกาศ ณวันที่ ๓๑ กรกฎาคม พ.ศ. ๒๕๖๓เสมอใจ ศุขสุเมฆประธานกรรมการกำกับกิจการพลังงานอัมพิกา/จัดทำ๑กันยายน ๒๕๖๓สุภาทิพย์/ตรวจ๑๘กันยายน ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๙๓ ง/หน้า ๑๘/๒๑ สิงหาคม ๒๕๖๓